הבלוג התחיל את דרכו במרץ 2009 כבלוג מלווה להשתלמות בנושא אינטרנט ושינוי חברתי בשתיל. הבלוג נועד לשמש במה לשיתוף סיכומים וחומרים של הקורס, וכן להדגמות בנושא ניהול בלוגים. בהמשך, ואחרי מחאת קיץ 2011, הוא הפך לבלוג האישי – מקצועי שלי, במטרה להיות מקום לשוחח על נושאי אינטרנט, טכנולוגיה ושינוי חברתי, לשתף מהידע וההתנסויות שלי, ולהיות ה"חדר משלי" באינטרנט.
מאז, הבלוג היה כלי לשיחה ושיתופי פעולה עם אנשי המגזר השלישי בישראל, ובהם אנשי דיגיטל בארגוני שינוי חברתי, מנהלי קהילות, מפתחי משאבים ומנהלים. אני אוהבת לחלוק את הידע שלי וללמוד מאחרים, והבלוג הוא כלי מרכזי בעבודה ובהתפתחות המקצועית שלי לאורך השנים. עם השנים נוספו מאות עוקבים ועשרות אלפי קוראים מבקרים בבלוג.
מדי פעם אני מפרסמת פוסטים על פרויקטים ואירועים שאני משתתפת בהם, מארחת כותבות וכותבים אורחים, ולפעמים גם מתארחת בבלוגים אחרים. פוסטים שפרסמתי בבלוג התארחו בבמות נוספות, ביניהן: סלונה, אתר המחאה החברתית (שכבר לא זמין ברשת), והבלוג של בת' קנטר.
כל הפוסטים בבלוג מתפרסמים תחת רישיון ייחוס-שימוש לא מסחרי-שיתוף זהה 2.5 ישראל (אלא אם מצויין בפירוש אחרת).
בשאלות, הצעות ובקשות לכתיבה בבלוג, אפשר לפנות אלי כאן.
אני מעין ובבלוג הזה אני משתפת מחשבות, רשמים והתנסויות בשימוש באינטרנט וטכנולוגיות מידע לשינוי חברתי ולהתארגנות. מוזמנים להצטרף לשיחה!